b'\n_START_ARTICLE_\nSecure Digital Music Initiative\n_START_PARAGRAPH_\nSecure Digital Music Initiative (SDMI) var et forum for en gruppe bedrifter innen IT, forbrukerelektroniske varer, sikkerhetsteknologi, ISP og plateindustri. Det ble opprettet i 1998, og hadde over 200 deltakere. Form\xc3\xa5let til forumet var \xc3\xa5 utvikle teknologi som skulle beskytte avspilling, lagring og distribusjon av digital musikk._NEWLINE_SDMI er mest kjent for sin \xc2\xabSDMI challenge\xc2\xbb, en utfordring til hele \xc2\xabdet digitale samfunnet\xc2\xbb. Utfordringen ble annonsert i et \xc3\xa5pent brev lagt ut p\xc3\xa5 deres hjemmesider, der de inviterte hackere, kryptologer, og andre til \xc3\xa5 knekke seks av deres systemer, deriblant fire vannmerkingsteknikker. En gruppe forskere, blant dem professor Edward Felten, oppdaget grunnleggende feil ved oppbygningen av vannmerkingsteknologien og \xc3\xb8nsket \xc3\xa5 publisere funnene p\xc3\xa5 den fjerde International Information Hiding Workshop i Pittsburgh i 2001. SDMI, sammen med Recording Industry Association of America, responderte med \xc3\xa5 true med s\xc3\xb8ksm\xc3\xa5l dersom de publiserte funnene. Felten trakk i f\xc3\xb8rste omgang sin presentasjon, men publiserte og presenterte funnene p\xc3\xa5 USENIXs sikkerhetskonferanse senere samme \xc3\xa5r._NEWLINE_SDMIs hjemmesider ble ikke oppdatert etter 18. mai 2001, og ble nylig fjernet fra nett. De er fremdeles tilgjengelige via Internet Archive.'